FOTO: Rolanda Marais se baba is hier | SARIE
FOTO SARIE	Verwante Artikels
FOTO: Rolanda Marais se baba is hier	deur SARIE.com-span
Die Afrikaanse aktrise Rolanda Marais kan in drie woorde opgesom word: talentvol, beeldskoon en stylvol. Sy kan in enige karakter se skoene klim en ’n uitstekende vertoning lewer. Die pryse en toekennings beaam dit. Maar nou gaan sy haar grootste rol nóg speel: Ma. Ja, die tyd het gevlieg en uiteindelik het kleine Charlotte James Malherbe haar opwagting gemaak. Sy is haar ma, Rolanda, en regisseur-pa, Jozua, se eersteling. Kan jy net dink watter lekker stories Charlotte by haar ouers gaan hoor?
Rolanda het vandag natuurlik gekraam in Johannesburg. Die grimeerkunstenaar Claudia Hamman, Sonja Herholdt se dogter, was haar doula.
Eers was daar twee …
Rolanda en Jozua is vanjaar in Februarie voor vriende en familie by Old Mac Daddy in die Elgin-vallei getroud. Die paartjie het ná die troue eksklusief met SARIE gesels.
Hier volg ’n uittreksel uit die April 2016-uitgawe:
“Ons is albei ontspanne mense. Ons gun mekaar die ruimte om onsself te wees en ons is lief vir ons vriende, familie en vir kuier. Die laaste ding wat ons wou hê, was ’n stywe, formele troue. Ons albei werk in ’n wêreld van pretensie en ons troue moes oor óns gaan, nie oor die show nie,” sê Rolanda.
En natuurlik sal klein Charlotte voor hul oë groot word …
Soos die meeste dinge in Rolanda se lewe, was haar babatee baie stylvol. SARIE was ook daar, lees die volledige storie hier.
Dit was ’n Sondagmiddag, om drie-uur, toe Rolanda haar babatee vir klein Charlotte gevier het by Nice to Meet You. Dié venue behoort aan die regisseur en akteur Quentin Krog (Ballade vir ’n enkeling) se skoonfamilie, die Schoons.
Die styl was eie aan Rolanda, ouwêrelds en romanties.
FOTO Magriki van Graan
Rolanda se ma, Charlotte, was saam met drie van haar susters by die tee. So ook Rolanda se ouma, Ouma Rolanda, wat ’n lappieskombers gebrei en as geskenk gegee het.
“Om jou medemens te respekteer en nederig te bly gaan jou baie ver in die lewe bring. Ons is almal geregtig op ’n plekkie in die son.”
Dís die les wat Rolanda se ma haar geleer het, en wat sy vir klein Charlotte ook sal leer.
Oor die jare het Rolanda ’n geliefde voorbladster vir SARIE geword. Kyk net al haar glansoomblikke:
SARIE April-uitgawe 2016
SARIE Januarie-uitgawe 2014
SARIE Mei-uitgawe 2012
SARIE Julie-uitgawe 2009
SARIE September-uitgawe 2006
Baie geluk, Rolanda en Jozua!
Ons kuier saam by Rolanda Marais se babatee